internet vaartha 210 Views
బెంగళూరు : దేశంలో ప్రముఖ బంగారు ఆభరణాల విక్రేత కళ్యాణ్‌ జ్యూయెలర్స్‌ ఫ్లిప్‌కార్ట్‌తో ఒప్పందం చేసుకుని ఆన్‌లైన్‌ విక్రయాలకు తెరతీసింది. బంగారం, వజ్రా భరణాలు ఉంగరాలు, పెండెంట్లు, చెవిదిద్దులు, నెక్లెస్‌లు 3500 నుంచి రెండులక్షలవరకూ ఆన్‌లైన్‌ ఫ్లిప్‌కార్ట్‌ ఈకామర్స్‌వెబ్‌సైట్‌పై విక్రయిస్తుంది. ఆన్‌లైన్‌ బంగారు ఆభరణాల విక్రయాలు 70శాతం పెరుగుతున్నాయని కనీసం 1200 కోట్ల విలువైన అమ్మకాలు చేస్తున్నట్లు వెల్లడించారు. ఈనెలనుంచే ఫ్లిప్‌కార్ట్‌పై అందుబాటులో ఉంటాయని ఫ్లిప్‌కార్ట్‌ వైస్‌ప్రెసిడెంట్‌ రిషివాసుదేవ్‌ వెల్లడించారు. 1993లో ప్రారంభించిన కళ్యాణ్‌ జ్యుయెలర్స్‌ పశ్చిమాసియా, భారత్‌లలో మొత్తం 87 షోరూంలు ఏర్పాటుచేసింది. 13నగరాల్లో అదేరోజు, 50 నగరాల్లో ఒకరోజులోపు సేవలందిస్తూ 80 వేల మంది రిజిష్టరు అయిన విక్రేతలను ఫ్లిప్‌కార్ట్‌ ఉందని ప్రకటించారు. మొబైల్‌ వ్యాపారంతోనే 75శాతం రాబడులు వస్తున్నాయి. పింగ్‌, ఇమేజ్‌ సర్చ్‌ వంటివి వాటితోపాటు ఫ్లిప్‌కార్ట్‌ లైట్‌ ఫ్లిప్‌కార్ట్‌ సెర్చ్‌ వంటివి మంచి కీలకం అయ్యాయి. ప్రతిరోజూ పది మిలియన్లకుపైగా సైట్లు వీక్షిస్తున్నట్లు రిషివాసుదేవ్‌ వెల్లడించారు.